**รายงานการประชุมสภา อบต.ปันแต**

**สมัยสามัญ สมัยที่ 1 ประจำปี พ.ศ. 2564 (ครั้งที่ 1)**

**วันที่ 17 กุมภาพันธ์ 2564**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  14  15  16  17  18  19  20  21  22  23  24  1  2  3  4  5  6 | **ผู้มาประชุม**  นายถาวร ยอดกลิ่น  นายมานิตย์ อ่อนทอง  นายโกวิท สงชู  นายเยื้อง หนูคง  นายโสภณ อภัยรัตน์  นายสุทัศน์ หนูจีนเส้ง  นางสาวจริยา แก้วนพรัตน์  นายสมบัติ ขำนุ้ย  นายสมพล ทองโอน  นายพฤติพงค์ เส้งเอียด  นายวิรัตน์ พงศาปาน  นายอรัญ ชูปาน  นายคล่อง ทองเย็น  นายเฉลิม นาคเกลี้ยง  นายคำนึง ขุนณรงค์  นายธนโชติ ฤทธิรงค์  นายเจษฎา บัวทอง  นายอติชาติ อภัยรัตน์  นางสุพาณี เกื้อชู  นางสุภาวดี คงไข่ศรี  นางขวัญเรือน แก่นทอง  นายจำรัส สังข์หนู  นายณรงค์ สงวนทอง  นายสมปอง หลักไชย    **ผู้เข้าร่วมประชุม**  นายเอกชัย รักปาน  นายสาโรจน์ บุญเรืองขาว  นางวิภาภรณ์ นวลสิงห์  นายประเสริฐ หนูมาก  นายปรีชา ขาวสังข์  นายสนิท เรืองเพชร | ประธานสภา ฯ  รองประธานสภาฯ  ส.อบต. ม.1  ส.อบต. ม.1  ส.อบต. ม.2  ส.อบต. ม.3  ส.อบต. ม.3  ส.อบต. ม4  ส.อบต. ม.4  ส.อบต. ม.5  ส.อบต. ม.6  ส.อบต. ม.6  ส.อบต. ม.7  ส.อบต. ม.7  ส.อบต. ม.8  ส.อบต. ม.8  ส.อบต. ม.9  ส.อบต. ม.9  ส.อบต. ม.10  ส.อบต. ม.10  ส.อบต. ม.11  ส.อบต. ม.12  ส.อบต. ม.13  ส.อบต. ม.13  เลขานุการสภาฯ  นายก อบต.ปันแต  หน.สำนักปลัด  รองปลัด อบต.ปันแต  ผู้ร่วมประชุมฯ  ส.อบจ.พัทลุง | ถาวร ยอดกลิ่น  มานิตย์ อ่อนทอง  โกวิท สงชู  -  โสภณ อภัยรัตน์  สุทัศน์ หนีจีนเส้ง  -  สมบัติ ขำนุ้ย  สมพล ทองโอน  -  วิรัตน์ พงศาปาน  อรัญ ชูปาน  คล่อง ทองเย็น  เฉลิม นาคเกลี้ยง  คำนึง ขุนณรงค์  ธนโชติ ฤทธิรงค์  เจษฎา บัวทอง  -  -  สุภาวดี คงไข่ศรี  ขวัญเรือน แก่นทอง  จำรัส สังข์หนู  ณรงค์ สงวนทอง  -  เอกชัย รักปาน  สาโรจน์ บุญเรืองขาว  วิภาภรณ์ นวลสิงห์  ประเสริฐ หนูมาก  ปรีชา ขาวสังข์  สนิท เรืองเพชร | **ลาประชุม**  **ลาประชุม**  **ลาประชุม**  **ลาประชุม**  **ลาประชุม**  **ลาประชุม** |

**-2-**

**เริ่มประชุมเวลา 14.10 น.**

- สมาชิกฯ ครบองค์ประชุม ประธานสภาองค์การบริหารส่วนตำบลปันแต (นายถาวร ยอดกลิ่น) ขึ้นทำหน้าที่เป็นประธานในที่ประชุม

- ประธาน ฯ (นายถาวร ยอดกลิ่น) กล่าวเปิดสมัยการประชุมสภาฯ สมัยสามัญ สมัยที่ 1 ประจำปี พ.ศ. 2564 และดำเนินการประชุมต่อไปตามระเบียบวาระดังต่อไปนี้

**ระเบียบวาระที่ 1** **เรื่องที่ประธานจะแจ้งต่อที่ประชุม**

ประธาน ฯ - ท่านสมาชิกฯ และท่านผู้เข้าร่วมประชุมครับ วันนี้ผมมีเรื่องจะแจ้งต่อที่

(นายถาวร ยอดกลิ่น) ประชุม จำนวน 3 เรื่องนะครับ

* 1. เรื่องขอความร่วมมือกำกับดูแลการเจาะและก่อสร้างบ่อน้ำบาดาล

ประธานฯ - ด้วยจังหวัดพัทลุงแจ้งว่า กรมทรัพยากรน้ำบาดาล ขอความร่วมมือกำกับ (นายถาวร ยอดกลิ่น) ดูแลการเจาะและก่อสร้างบ่อน้ำบาดาล เพื่อป้องกันความเสียหายของชั้น บาดาลที่ปนเปื้อนมลพิษจากการไหลซึมผ่านบ่อน้ำบาดาล และส่งเสริมให้องค์กรปกครองส่วนท้องถิ่นและประชาชนมีส่วนร่วมในการดูแลรักษาแหล่งน้ำบาดาลในชุมชนของตนเอง โดยมีรายละเอียดในการพิจารณาดำเนินการตามหนังสือของกรมทรัพยากรน้ำบาดาล ลงวันที่ 13 มกราคม 2564 และประกาศกระทรวงทรัพยากรธรรมชาติและสิ่งแวดล้อม เรื่องกำหนดหลักเกณฑ์และมาตรการในทางวิชาการสำหรับการเจาะน้ำบาดาลและการเลิกเจาะน้ำบาดาล พ.ศ. 2551

- อำเภอควนขนุนมีหนังสือแจ้งลงวันที่ 11 กุมภาพันธ์ 2564 โดยขอให้องค์กรปกครองส่วนท้องถิ่น ดำเนินการให้เป็นไปตามหลักเกณฑ์และมาตรการอย่างเคร่งครัด โดยเฉพาะอย่างยิ่งให้มีการควบคุมการเจาะบ่อน้ำบาดาลโดยช่างเจาะน้ำบาดาลที่มีหนังสือรับรองจากอธิบดีกรมทรัพยากรน้ำบาดาล

- หลักเกณฑ์และมาตรการทางวิชาการที่กำหนดไว้ ผมจะแจ้งพอสังเขปในที่ประชุม ดังนี้ครับ

ฯลฯ

* 1. เรื่องโครงการอำเภอยิ้ม.....เคลื่อนที่

ประธาน ฯ - ด้วยอำเภอควนขนุน ได้จัดทำโครงการอำเภอยิ้ม....เคลื่อนที่ ประจำปี (นายถาวร ยอดกลิ่น) งบประมาณ พ.ศ. 2564 และได้กำหนดแผนการออกปฏิบัติการโครงการฯ โดยเริ่มตั้งแต่เดือนมกราคม 2564 ถึงเดือนมีนาคม 2564 มีวัตถุประสงค์

เพื่อให้นายอำเภอพร้อมด้วยหัวหน้าส่วนราชการระดับอำเภอและผู้เกี่ยวข้องได้พบปะเรียนรู้ แลกเปลี่ยน รับฟังปัญหาและข้อเสนอแนะ และออกให้บริการประชาชนในพื้นที่เพื่อตอบสนองความต้องการของประชาชนในเชิงรุกและแก้ไขปัญหาได้อย่างทันท่วงที

- ดังนั้น เพื่อให้การดำเนินงานตามโครงการอำเภอยิ้ม....เคลื่อนที่ เป็นไปด้วยความเรียบร้อยและบรรลุวัตถุประสงค์ จึงขอเชิญทุกท่านเข้าร่วมกิจกรรมตามโครงการดังกล่าวตามแผนการออกปฏิบัติการที่อำเภอกำหนด ซึ่งสำหรับพื้นที่ตำบลปันแต ทางอำเภอได้กำหนดดำเนินงานโครงการฯ ในวันศุกร์ที่ 26 กุมภาพันธ์ 2564 ณ วัดสุนทราวาส หมู่ที่ 8 ขอเชิญท่านสมาชิกฯ ทุกท่านด้วยนะครับ

-3-

* 1. เรื่องการจัดงานวันท้องถิ่นไทย ประจำปี 2564

ประธาน ฯ - ท่านสมาชิกฯ ครับ ตามที่คณะรัฐมนตรีมีมติเห็นชอบตามที่

(นายถาวร ยอดกลิ่น) กระทรวงมหาดไทยเสนอกำหนดให้วันที่ 18 มีนาคม ของทุกปีเป็น “วันท้องถิ่นไทย” ซึ่งกรมส่งเสริมการปกครองท้องถิ่นได้ขอให้จังหวัด

พิจารณาจัดกิจกรรมที่เกี่ยวข้องในวันที่ 18 มีนาคม ณ ศาลากลางจังหวัดหรือสถานที่อื่นตามความเหมาะสม

โดยมีผู้ว่าราชการจังหวัดเป็นประธาน และเชิญผู้บริหาร สมาชิกสภา ข้าราชการ และพนักงานส่วนท้องถิ่น

ในสังกัดองค์กรปกครองส่วนท้องถิ่นเข้าร่วมพิธีเป็นประจำทุกปี

- สำหรับปีนี้ กรมส่งเสริมการปกครองท้องถิ่นพิจารณาแล้วเห็นว่า เพื่อเป็นการปฏิบัติตามมาตรการต่างๆ ในการระงับยับยั้งและป้องกันการระบาดแบบกลุ่มก้อนของโกวิด – 19 ระลอกใหม่ โดยเฉพาะข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 ฉบับที่ 16 ฉบับที่ 17 และฉบับที่ 18 ห้ามจัดกิจกรรมที่มีความเสี่ยงต่อการแพร่ระบาดของโรค ซึ่งมีผู้ร่วมงานเป็นจำนวนมากและมีโอกาสแพร่ระบาดของโรคได้ง่าย ไปจนถึงการบังคับใช้มาตรการป้องกันโรคอย่างเคร่งครัด ด้วยการรักษาระยะห่าง จึงงดการจัดงานวันท้องถิ่นไทย ประจำปี 2564

- ส่วนองค์กรปกครองส่วนท้องถิ่นใดที่ประสงค์จะจัดงานดังกล่าว ก็ขอให้ดำเนินการตามมาตรการการควบคุมโรคอย่างเคร่งครัด ซึ่งทราบว่าองค์การบริหารส่วนตำบลปันแตของเรา อาจจะจัดกิจกรรมวันท้องถิ่นไทยด้วย จะมีกิจกรรมอะไรบ้าง จะแจ้งให้ทราบอีกครั้งนะครับ

**ระเบียบวาระที่ 2** **- เรื่องรับรองรายงานการประชุม ฯ (การประชุมสภาฯ สมัยสามัญ**

**สมัยที่ 4 ประจำปี พ.ศ. 2563)**

ประธาน ฯ - รายงานการประชุมสภาองค์การบริหารส่วนตำบลปันแต สมัยสามัญ (นายถาวร ยอดกลิ่น) สมัยที่ 4 ประจำปี พ.ศ. 2563 ซึ่งมีการประชุมสภาฯ จำนวน 1 ครั้ง

เมื่อวันที่ 18 ธันวาคม 2563 คณะกรรมการตรวจรายงานการประชุมประจำสภาองค์การบริหารส่วนตำบลปันแต โดยคุณณรงค์ สงวนทอง ได้นัดหมายกรรมการประชุมเพื่อตรวจทบทวนรายงานการประชุม เมื่อวันที่ 29 ธันวาคม 2563 และได้บันทึกรายงานผลการตรวจรายงานการประชุมให้ประธานสภาฯ รับทราบแล้ว

*- ขอเรียนเชิญคุณณรงค์ สงวนทอง ประธานกรรมการฯ ได้แจ้งผลการตรวจรายงานการประชุมสภาฯ ให้ท่านสมาชิกฯ และท่านที่เกี่ยวข้องรับทราบอีกครั้งครับ*

*ประธานกรรมการตรวจรายงานการประชุมฯ - เรียนท่านประธานฯ ที่เคารพ กระผมนายณรงค์ สงวนทอง สมาชิกฯ (นายณรงค์ สงวนทอง) หมู่ที่ 13 ในฐานะประธานกรรมการตรวจรายงานการประชุมประจำสภาฯ*

*ได้ประชุมคณะกรรมการฯ เพื่อตรวจทบทวนการบันทึกรายงานการประชุมสภาฯ สมัยสามัญ สมัยที่ 4 ประจำปี พ.ศ. 2563 โดยคณะกรรมการฯ ได้ทำการพิจารณาตรวจสอบเมื่อวันที่ 29 ธันวาคม 2563 ตั้งแต่เวลา 10.30 ถึง เวลา 11.25 น. ผลการพิจารณาตรวจสอบคณะกรรมการฯ มีความเห็นว่ามีการจดบันทึกไว้ถูกต้องในสาระสำคัญแล้ว ไม่มีการแก้ไขหรือเพิ่มเติมประเด็นใดๆ ในรายงานการประชุมฉบับดังกล่าวครับ*

-4-

*- สำหรับการประชุมสภาฯ ในวันนั้น มีสมาชิกฯ ใช้สิทธิ์อภิปรายในประเด็นต่างๆ จำนวน 1 ท่าน คือ นายเจษฎา บัวทอง ส่วนผู้เข้าร่วมประชุมที่ได้ชี้แจงหรืออภิปรายในที่ประชุมก็มีท่านนายกฯ และเจ้าหน้าที่ที่เกี่ยวข้อง แต่หากสมาชิกฯ ท่านใดจำได้ว่าตนเองได้อภิปรายพูดคุยในที่ประชุมสภาฯ ในวันนั้นด้วยก็ขอให้แจ้งต่อที่ประชุมเพื่อฝ่ายเลขานุการสภาฯ ได้ทบทวนให้นะครับ*

*ฯลฯ*

*สมาชิกฯ - เรียนท่านประธานฯ ท่านฝ่ายบริหารและผู้เข้าร่วมประชุมทุกท่านครับ*

*(นายเจษฎา บัวทอง) กระผมนายเจษฎา บัวทอง สมาชิกฯ หมู่ที่ 9 ขอเรียนว่าในการประชุม สภาฯ สมัยสามัญ สมัยที่ 4 ประจำปี พ.ศ. 2563 ซึ่งมีการประชุมเมื่อวันที่ 18 ธันวาคม 2563 นั้น มีท่านสมาชิกสภาฯ อีกท่านหนึ่งครับ คือคุณโกวิท สงชู สมาชิกฯ หมู่ที่ 1 ได้อภิปรายเกี่ยวกับที่ตั้งของโครงการก่อสร้างถนน คสล. ซึ่งในรายละเอียดโครงการระบุว่าก่อสร้างในพื้นที่หมู่ที่ 2 แต่ความเป็นจริงเป็นการขอก่อสร้างในเขตพื้นที่หมู่บ้าน หมู่ที่ 1 นะครับ*

*- ท่านประธานฯ ครับ ผมจำได้นะครับ แต่ไม่ทราบท่านผู้อภิปรายจำได้หรือเปล่านะครับ ขอให้ฝ่ายเลขานุการสภาฯ ได้ทบทวนและบันทึกเพิ่มเติมด้วยนะครับฯ*

*ประธาน ฯ - ครับ ขอบคุณครับ ผมจะมอบหมายฝ่ายเลขานุการสภาฯ ทบทวนและ (นายถาวร ยอดกลิ่น) ดำเนินการเพิ่มเติมให้นะครับ*

*- มีสมาชิกฯ ท่านอื่นจะมีข้อทักท้วงเกี่ยวกับการบันทึกรายงานการประชุมสภาฯ สมัยสามัญ สมัยที่ 4 ประจำปี พ.ศ. 2563 อีกบ้างไหมครับ*

*- เมื่อไม่มีท่านใดทักท้วงแล้ว ผมจะขอมติรับรองจากที่ประชุมนะครับ*

*ฯลฯ*

***มติที่ประชุม*** *- รับรองด้วยเสียงเอกฉันท์*

***ระเบียบวาระที่ 3******กระทู้ถาม***

*- ไม่มี*

***ระเบียบวาระที่ 4******เรื่องที่คณะกรรมการที่สภาฯ ตั้งขึ้นพิจารณาเสร็จแล้ว***

*- ไม่มี*

***ระเบียบวาระที่ 5*** *-* ***เรื่องที่เสนอใหม่***

*5.1 พิจารณากำหนดสมัยประชุมสภาฯ สมัยสามัญ ประจำปี พ.ศ. 2564 และสมัยประชุมสามัญ สมัยแรกของปีถัดไป*

*ประธานฯ - เรื่องสำคัญเรื่องเดียวที่จะขอมติจากที่ประชุมสภาฯ ในวันนี้ คือขอให้สภา ฯ*

*(นายถาวร ยอดกลิ่น) ได้กำหนดสมัยการประชุมสามัญ ประจำปี พ.ศ. 2564 และการประชุมสามัญ*

*ประจำปี พ.ศ. 2565 สมัยสามัญ สมัยแรกหรือสมัยที่ 1*

-5-

*- ผมขอเรียนทำความเข้าใจท่านสมาชิกฯ อีกครั้งนะครับว่าสำหรับสมัยการประชุม สมัยสามัญ สมัยแรกหรือสมัยที่ 1 ประจำปี พ.ศ. 2564 นั้นก็คือสมัยที่เรากำลังประชุมกันอยู่ในขณะนี้นะครับ เนื่องจากสภาฯ ได้กำหนดไว้แล้วเมื่อคราวการประชุมสามัญสมัยแรกของปี พ.ศ. 2563 นะครับ วันนี้จะขอให้ที่ประชุมสภาฯ ได้กำหนดสมัยประชุมสมัยสามัญของปี พ.ศ. 2564 นับตั้งแต่สมัยที่ 2 ไปนะครับ โดยในปี พ.ศ. 2564 นี้สภาฯ เราจะกำหนดสมัยประชุมสามัญเกินกว่า 3 สมัย ไม่ได้แล้วนะครับ จะผิดระเบียบฯ นะครับ*

*- ผมขอปรึกษากับท่านสมาชิกฯ ทั้งหลายนะครับว่าจะกำหนดอย่างไร จะให้มีกี่สมัย โดยในแต่ละสมัยต้องกำหนดระยะเวลาติดต่อกันไม่เกิน 15 วันนะครับ*

*- ท่านสมาชิกฯ มีความเห็นอย่างไรขอให้นำเสนอต่อที่ประชุมนะครับ*

*สมาชิกฯ - เรียนท่านประธาน ฯ ที่เคารพ กระผมนายณรงค์ สงวนทอง สมาชิก ฯ*

*(นายณรงค์ สงวนทอง) หมู่ที่ 13 ท่านประธานและท่านสมาชิกฯ ครับ ตามที่สภาฯ ของเราได้กำหนด*

*สมัยการประชุมไว้ในปีที่แล้วมา ซึ่งกำหนดการประชุมสามัญประจำปีไว้ 4 สมัย คือ สมัยเดือนกุมภาพันธ์ มิถุนายน สิงหาคม และเดือนธันวาคม นั้น ผมเห็นว่าเหมาะสมดีแล้วครับ ผมขอให้กำหนดเช่นเดิมครับ*

*ประธานฯ - ครับ คุณณรงค์ เสนอให้กำหนดสมัยประชุมสามัญเหมือนเช่นปีที่แล้ว คือ (นายถาวร ยอดกลิ่น) สมัยเดือนกุมภาพันธ์ เดือนมิถุนายน เดือนสิงหาคม และสมัยเดือนธันวาคม*

*โดยแต่ละสมัยให้กำหนดระยะเวลา 15 วัน นับเริ่มจากวันที่ 6 ถึงวันที่ 20 ของแต่ละเดือนที่เป็นสมัยประชุมสามัญ*

*- ท่านสมาชิกฯ เข้าใจนะครับ*

*- มีสมาชิก ฯ ท่านใดเห็นเป็นอย่างอื่นไหมครับ*

*- หากสมาชิกฯ ไม่มีความเห็นต่างไปจากที่คุณณรงค์ เสนอมา ก็ถือว่าที่ประชุมเห็นชอบตามที่คุณณรงค์ เสนอนะครับ*

*ฯลฯ*

*มติที่ประชุม - เห็นชอบด้วยเสียงเอกฉันท์ให้กำหนดสมัยการประชุมสภาฯ สมัยสามัญ*

*ประจำปี พ.ศ. 2564 และสมัยสามัญ สมัยแรกของปี พ.ศ. 2565 ดังนี้*

1. *สมัยสามัญ สมัยที่ 2 ประจำปี พ.ศ. 2564 กำหนด วันที่ 6-20 มิถุนายน 2564*
2. *สมัยสามัญ สมัยที่ 3 ประจำปี พ.ศ. 2564 กำหนด วันที่ 6-20 สิงหาคม 2564*
3. *สมัยสามัญ สมัยที่ 4 ประจำปี พ.ศ. 2564 กำหนด วันที่ 6-20 ธันวาคม 2564*
4. *สมัยสามัญ สมัยที่ 1 ประจำปี พ.ศ. 2565 กำหนด วันที่ 6-20 กุมภาพันธ์ 2565*

**ระเบียบวาระที่ 6** เรื่องอื่นๆ

ประธาน ฯ - ท่านสมาชิก ฯ และท่านผู้เข้าร่วมประชุมมีเรื่องอะไรที่จะนำเสนอหรือปรึกษา

(นายถาวร ยอดกลิ่น) หารือในระเบียบวาระนี้ ขอเชิญนะครับ

นายกฯ - เรียนท่านประธานฯ ท่านสมาชิกฯ และผู้เข้าร่วมประชุมทุกท่านครับ สำหรับ

(นายสาโรจน์ บุญเรืองขาว) ท่านสมาชิกฯ หลังจากเสร็จการประชุมแล้วขอให้ได้เข้าไปรับเอกสารเพื่อ

ประกอบการยื่นเสียภาษีเงินได้ประจำปีด้วยนะครับ ขอรับได้ที่เจ้าหน้าที่การเงิน ถึงแม้ท่านมีรายได้ไม่มากพอที่จะต้องเสียภาษีเงินได้ แต่เพื่อใช้ประกอบเป็นหลักฐานในการทำธุรกรรมต่างๆ โดยเฉพาะการสมัครรับเลือกตั้งเป็นสมาชิกสภาท้องถิ่นนะครับ

-6-

- งบเงินอุดหนุนที่ได้รับมาเป็นเงินอุดหนุนเฉพาะกิจในปีงบประมาณนี้ ได้ดำเนินการจัดจ้างครบทุกโครงการแล้ว อย่างการก่อสร้างถนน คสล. หมู่ที่ 12 และถนน คสล. หมู่ที่ 8 ก็ดำเนินการก่อสร้างเกือบเสร็จสมบูรณ์แล้ว ฯ

- โครงการตามข้อบัญญัติงบประมาณรายจ่ายปีนี้ ยังไม่ได้ดำเนินการอยู่ 1 โครงการ คือ โครงการก่อสร้างถนนในพื้นที่ หมู่ที่ 3 ยังติดขัดปัญหาเรื่องของป่าชุมชน ซึ่งขณะนี้กำลังประสานการดำเนินการกับส่วนที่เกี่ยวข้องอยู่นะครับ ฯ

- งบประมาณของอำเภอควนขนุน ได้รับมา 5 แสนบาท เพื่อดำเนินการซ่อมแซมถนนสายต่างๆ ที่ได้รับความเสียหายจากสภาวะน้ำท่วมครั้งที่ผ่านมา ขณะนี้กำลังดำเนินการอยู่ครับ

- งบซ่อมแซมถนนที่ได้รับผลกระทบจากสภาวะน้ำท่วมอีกส่วนหนึ่งส่งไปขอรับการช่วยเหลือจากจังหวัด ซึ่งขณะนี้กำลังอยู่ในระหว่างการพิจารณา ฯ

- ผมได้ทำหนังสือไปยัง อบจ.พัทลุง เพื่อขอรับการสนับสนุนเครื่องจักรกลมาทำการเกรดเกลี่ยซ่อมแซมถนนสายต่างๆ ที่ยังไม่ได้ดำเนินการ เพื่อจะดำเนินการให้ครบทุกสายโดยใช้วัสดุของ อบต. เอง ซึ่งขอความอนุเคราะห์เครื่องจักรกลของ อบจ.พัทลุง เป็นระยะเวลาประมาณ 15 วัน

- สำหรับเงินอุดหนุนเฉพาะกิจที่ขอรับการจัดสรรจากส่วนกลางในปีงบประมาณ 2565 เท่าที่ทราบความคืบหน้า คิดว่าคงจะได้รับการจัดสรรให้ได้ตามที่ขอไปนะครับ

นายก ฯ - เรื่องการซ่อมแซมไฟฟ้าสาธารณะก็ดำเนินการอย่างสม่ำเสมอ แต่ขณะนี้อาจ

(นายสาโรจน์ บุญเรืองขาว) ต้องชะลอบ้าง เนื่องจากต้องการที่จะเร่งบรรทุกวัสดุมาดำเนินการซ่อมแซมถนน สายต่างๆ ด้วย

- ผมได้รับการประสานโครงการขุดลอกแหล่งน้ำเพิ่มเติมอีกจำนวนหนึ่ง ซึ่งการขุดลอกดังกล่าวจะต้องมีการตั้งคันดินและบดอัดเป็นถนนบริเวณที่ขุดลอกด้วย ขณะนี้อยู่ระหว่างการสำรวจความเป็นไปได้ของโครงการหลายๆ แห่ง

- สำหรับงบประมาณรายจ่ายของ อบต. ในปีต่อๆ ไปคิดว่าจะตั้งงบก่อสร้างรั้วบริเวณที่ทำการก่อน ส่วนอาคารที่ทำการ อบต. คงต้องรอกู้เงินมาดำเนินการต่อไป เนื่องจากใช้งบเงินอุดหนุนเฉพาะกิจไม่ได้

ฯลฯ

สมาชิกฯ - เรียนท่านประธานฯ ที่เคารพ ผมขอเรียนประธาน ฯ ผ่านไปยังท่านนายกฯ

(นายณรงค์ สงวนทอง) นะครับ ไม่ทราบว่าขณะนี้มีวัสดุหรือยางมะตอยสำเร็จรูปเหลืออยู่บ้างหรือไม่ ก่อนที่จะได้ก่อสร้างถนนใหม่ของ หมู่ที่ 13 ขอให้ได้ช่วยลงวัสดุถมหลุม-บ่อ ที่เป็นอยู่เพื่อแก้ปัญหาเฉพาะหน้าไปก่อนนะครับ

ผู้เข้าร่วมประชุม - เรียนท่านประธานฯ ที่เคารพ กระผมนายปรีชา ขาวสังข์ ในฐานะผู้เข้าร่วม

(นายปรีชา ขาวสังข์) ประชุม อยากขอเรียนฝากผู้เกี่ยวข้องใน อบต.ปันแต เพื่อช่วยติดตามการ

ดำเนินการต่อไปเรื่องหนึ่งครับ คือเมื่อไม่กี่วันที่ผ่านมาผมในฐานะตัวแทนประชาชนตำบลปันแตได้เข้าร่วมประชุมกับคณะกรรมาธิการการปกครองของสภาผู้แทนราษฎร โดยได้เสนอขอให้มีการดำเนินโครงการส่งน้ำจากมหาวิทยาลัยทักษิณ วิทยาเขตป่าพะยอม ลงมาสู่คลองปันแต ด้วยการวางท่อลอดผ่านถนนเอเชียส่งน้ำมาเพิ่มให้กับคลองปันแตให้สามารถใช้น้ำได้ตลอดทั้งปี

- ขอฝากทุกท่านที่เกี่ยวข้องได้ช่วยติดตามเรื่องต่อไปให้ด้วยนะครับ ฯ

-7-

ผู้เข้าร่วมประชุม - เรียนท่านประธาน ฯ ท่านนายก ฯ และสมาชิกฯ ทุกท่าน กระผมนายสนิท

(นายสนิท เรืองเพชร) เรืองเพชร สมาชิกสภา อบจ.พัทลุง เขต 3 ในฐานะผู้เข้าร่วมประชุม ขอเรียน

ข้อมูลการดำเนินงานของ อบจ. พัทลุง ในขณะนี้ว่ามีการดำเนินการโครงการใดๆ บ้างในเขต 3 ที่ผมเป็นผู้แทนอยู่

- ในปีนี้ กำลังดำเนินการเพื่อก่อสร้างและปรับปรุงถนนในพื้นที่ เขต 3 จำนวน 2 สาย คือสายสะพานเรือก – สามแยกบ้านควนพลี ใช้งบประมาณ 13 ล้านกว่าบาท และจะปรับปรุงถนนสาย สามแยกทุ่งลาน – บ้านควนบก ตำบลควนขนุน ใช้งบประมาณ 1 ล้านกว่าบาท

- สำหรับโครงการต่างๆ ที่เกินศักยภาพของ อบต.ปันแต ผมจะได้หารือกับท่านกำนัน ท่านนายก ฯ เพื่อเสนอองค์การบริหารส่วนจังหวัดดำเนินการต่อไปอย่างน้อยๆ สัก 2 โครงการหลักๆ

ฯลฯ

ประธาน ฯ - ท่านอื่น มีเรื่องอื่นๆ อีกไหมครับ

(นายถาวร ยอดกลิ่น) - วันนี้เสร็จสิ้นการประชุมตามระเบียบวาระการประชุมที่กำหนดนะครับ

- ผมขอปิดการประชุม สำหรับสมัยการประชุมสภาฯ สมัยสามัญ สมัยที่ 1 ประจำปี พ.ศ. 2564 ณ บัดนี้ ครับ

ปิดประชุมเวลา 15.05 น.

ลงชื่อ บันทึกการประชุม

(นายเอกชัย รักปาน)

เลขานุการสภา อบต.ปันแต